દેશમાં મોદીને પરાસ્ત કરવામાં કે તેમની લહેર રોકવામાં પછડાટ ખાધા બાદ અરવિંદ કેજરીવાલ લૌટ કે બુદ્ધૂ ઘર કો આયે કહેવતની જેમ પોતાના હોમ ગ્રાઉંડ દિલ્હી પરત ફર્યાં અને તેમણે દિલ્હીની પ્રજામાં ફરીથી આમ આદમી પાર્ટીની જ્યોતિ જલાવવાના પ્રયત્નો શરૂ કરી દીધાં. જોકે દિલ્હીની પ્રજા પણ સમજૂ છે અને પ્રજાએ લોકસભા ચૂંટણી 2014માં આમ આદમી પાર્ટીને જોરદાર હાર આપીને આ વાત કેજરીવાલને સમજાવી દીધી હતી. એટલે જ કેજરીવાલ માટે દિલ્હી વિધાનસભા ચૂંટણી 2015ના ચઢાણ કપરાં બન્યાં છે.